Pärast emadepäeva kontserte on kaitseväe muusikuid võimalik näha ja kuulata veel. 13. mail esineb kaitseväe orkestri ajateenijate ansambel Laul jätta! õhtul Tilsi külapeol ning päeval antakse mitu kontserti eri paigus Kevadtormil osalejaile. Laulvaid ajateenijaid saab näha ka 14. mail, kui koos kaitseväe orkestriga astutakse üles Ridalis Laheda küla päevadel. 20. mail osaleb kaitseväe orkester meestelaulu päeval Haaslavas ja esitab koos Tartumaa meeskooridega ka  koorilaulu klassikat.